**Olweus patyčių prevencijos programos įgyvendinimas gimnazijoje**

Olweus patyčių prevencijos programa  – tai visai mokyklai skirta sistemingų pokyčių programa, veikianti trijose srityse: mokyklos, klasės, individo.

**Kas yra patyčios?**

Patyčios – tai, kai kas nors nuolat ir tyčia sako arba atlieka kitą asmenį, kuriam / kuriai sunku pačiam / pačiai apsiginti, skaudinančius veiksmus. Patyčios gali būti reiškiamos įvairiai: suduodant, užgauliojant žodžiais, skleidžiant melagingas apkalbas, atstumiant ir neleidžiant dalyvauti bendroje veikloje, siunčiant užgaulaus turinio žinutes mobiliuoju telefonu arba internetu.

**Esminiai Olweus patyčių prevencijos programos (OPPP) kriterijai:**

* Šiluma, pozityvus susidomėjimas ir suaugusiųjų aktyvumas;
* Griežtos netinkamo elgesio ribos;
* Nuoseklus, tačiau ne priešiškas ir ne fizinis supažindinimas su neigiamomis pasekmėmis, kai nesilaikoma nustatytų elgesio taisyklių;
* Suaugusieji turi atlikti autoriteto ir teigiamo pavyzdžio vaidmenį.

**OPPP – tikslai:**

* Sumažinti patyčias tarp mokinių;
* Užkirsti kelią naujų patyčių problemų atsiradimui;
* Siekti geresnių tarpusavio santykių mokykloje;

OPPP yra visos mokyklos programa, kurios sėkmei reikia aukšto lygio bendradarbiavimo ir viso mokyklos personalo dalyvavimo.

Įgyvendinant OPPP, itin svarbus yra mokytojų ir visų gimnazijos darbuotojų bendradarbiavimas.

**Pagrindinės taisyklės, nukreiptos prieš patyčias:**

* Mes nesityčiosime iš kitų;
* Mes stengsimės padėti tiems, iš kurių tyčiojasi;
* Mes stengsimės bendrauti su tais, kurie yra atstumti;
* Jei sužinosime, kad iš kažko tyčiojamasi – pasakysime suaugusiems mokykloje arba namuose.

2015-2016 m. gimnazijoje pradėta įgyvendinta Olweus patyčių prevencinė programa.

* Sudarytas „Organizacinis programos koordinavimo komitetas“ (OPKK). Mokykloje organizuojami koordinacinio komiteto posėdžiai, kuriuose aptariami programos vykdymo uždaviniai, tikslai bei veikla.
* Mokymosi ir supervizijų grupių (MSG) susirinkimai (kas antrą savaitę organizuojami pusantros valandos užsiėmimai ir jų metu aptariamos teorinės bei praktinės prevencinės priemonės).
* Kiekvieno mokyklos darbuotojo kompetencija – atpažinti, pastebėti patyčias ir tinkamai į jas reaguoti.
* Mokyklos aplinka pertvarkoma taip, kad mažėtų patyčių, gerėtų mokinių tarpusavio santykiai (organizuojamas mokykloje suaugusiųjų budėjimas, sudaromas budėjimo grafikas).
* Mokykloje yra susitarta dėl nepriimtino elgesio teisingų ir tvirtų ribų: vedamos klasės valandėlės, nustatytos mokyklos ir klasės elgesio taisyklės.
* Sukurtos ir pristatytos mokyklos bendruomenei, mokiniams bei jų tėvams “Nuobaudų kopėčios”.
* Vykdoma 3-10 klasių mokinių apklausa ir jos rezultatų pristatymas bendruomenei.

**Olweus programos tęstinumas**

       Baigėsi Olweus patyčių prevencijos programos įgyvendinimo laikas mūsų  mokykloje. Per šiuos, 18 programos vykdymo mokykloje mėnesius, mes visi turėjome tinkamą įrankį kovai su patyčiomis.

       Pasibaigus Olweus programai mes turime galimybę programos metu įgytas žinias ir įgūdžius  ir toliau taikyti. Tai galėsime padaryti pasirinkę toliau dalyvauti  Olweus programos tęstinume – Olweus programos kokybės užtikrinimo sistemoje (OPKUS).

Todėl buvo išsiųstas prašymas dalyvauti  OPKUS programoje. Mes patekome į mokyklų, galinčių dalyvauti šioje programoje, skaičių. Siekiame i sertifikuotos Olweus mokyklos statuso.

OPKUS programos tikslas - išlaikyti Olweus patyčių prevencijos programos nuostatas ir užtikrinti programoje taikomų priemonių tęstinumą. Diegiant gimnazijoje OPKUS programą, tikimės dar geresnių rezultatų kovoje su patyčiomis. Tai yra ilgalaikė veikla, reikalaujanti visos bendruomenė laiko, pastangų, noro ir gebėjimų.

. Mokykloje dažniausios patyčių formos tarp visų mokinių išliko tos pačios. Tai žodinės patyčios – prasivardžiavimas. Vietos, kur dažniausiai patiriamos patyčios išlieka tos pačios: koridoriai, kiemas ir klasė, kai joje nėra mokytojo.

       Smurto ir patyčių mažinimas yra būtinas norint užtikrinti kokybišką ugdymą vaikams. Tai yra vienas iš mokyklos tikslų. Šioje srityje visa mokyklos bendruomenė  galime ir turime daug ką padaryti.